GiliGold/VAD_KnessetCorpus huggingface dataset:
עבד אל חכים חאג' יחיא: אתחיל מזה שהכוונה של מימון בחירות בראש ובראשונה היא לתת לראש הרשות להיות עצמאי, כמו בבחירות לכנסת, גם ראש העירייה וגם חבר מועצת העיר.
עבד אל חכים חאג' יחיא: גם בבחירות לכנסת וגם בבחירות למועצת העיר יש הגבלה בסכום התרומות שניתן לקבל.
עבד אל חכים חאג' יחיא: הכוונה היא שהתרומה הקטנה הזאת לא תיצור מצב שראש הרשות או חברי מועצת העיר יהיו מחויבים למישהו שתרם להם, בין אם תרם סכום כסף ובין אם תרם בתעמולה מסוימת כי יש גם אפשרות לתרום בזה שאתה תורם משהו לתעמולה.
דוד אמסלם: תלה עבורו שלטים, בקיצור.
עבד אל חכים חאג' יחיא: ראש הרשות לא מכיר את השלטים, הוא לא שילם עבורם.
דוד אמסלם: אבל הוא מזהה את עצמו על השלט.
עבד אל חכים חאג' יחיא: כפי שאומרים: אין מתנות חינם.
עבד אל חכים חאג' יחיא: אנחנו מכירים את המושג הזה.
עבד אל חכים חאג' יחיא: דיברנו גם על כך שהכנסת הגבילה, בין אם זה בבחירות לרשויות המקומיות ובין אם זה בבחירות לכנסת, את גובה התרומה, אפילו לפריימריז בתוך המפלגות יש הגבלה על הסכומים שמותר לקבל.
עבד אל חכים חאג' יחיא: רציתי גם לדבר על כך שלפעמים אתה מגיע לישוב מסוים שבו מספר התושבים קטן יותר משל ישוב אחר.
עבד אל חכים חאג' יחיא: הישוב הגדול יותר מקבל פר חבר מועצת העיר סכום גדול יותר אבל אם נספור את מספר הקולות כדי להיות חבר מועצת העיר זה יהיה פחות או יותר אותו דבר כי יש פחות מושבים באותה מועצת עיר.
עבד אל חכים חאג' יחיא: אני ניהלתי את הכספים של המפלגה שלנו ובבחירות האחרונות היו כמה ישובים שנכנסו על השם של המפלגה ואז אני ניהלתי את הכספים.
עבד אל חכים חאג' יחיא: יש הבדל למשל בין עכו לבין כפר כנא, יש הבדל גדול, אבל בדקתי, מספר הבוחרים כדי לקבל חברוּת במועצה כמעט שווה למרות שיש הבדל במספר התושבים באותה מועצה.
עבד אל חכים חאג' יחיא: גם את זה צריך לתקן.
עבד אל חכים חאג' יחיא: לא יכול להיות שכדי להגיע להיות חבר מועצת העיר אתה משקיע כמעט אותו דבר בין אם זה עיר גדולה ובין אם זה כפר קטן יותר.
עבד אל חכים חאג' יחיא: גם בזה צריך לטפל, בשוויון, כדי שגם הקטנים יקבלו כי שם האפשרות לשחיתות רבה יותר.
יעקב אשר: אדוני היושב-ראש, אמנם איחרתי אולם בדרך שמעתי קצת את הדיון אז אני לא רוצה לחזור על דברים שנאמרו.
יעקב אשר: בזמן האחרון יוצא לי הרבה פה בוועדות להיפגש עם ערן ניצן ועם החבורה, מתעסקים בנושאים של תכנון ובנייה ודברים כאלה ואחרים ודווקא במקומות האלה אנחנו שומעים פעמים רבות את עמדת משרד המשפטים, גם בדברים שאני חושב שחלק מהאנשים שאומרים את העמדה שלהם לא עשו מעולם תב"ע ולא אישרו תוכניות ולא עשו דברים מסוג כזה ואחר.
יעקב אשר: פעמים רבות אנחנו מקבלים את דעתם כי זה משרד המשפטים וזה חלק מההחלטה של הממשלה.
יעקב אשר: מעניין אותי לדעת מה עמדת משרד המשפטים בעניין הזה.
יעקב אשר: יש דבר שפרעה כבר הנהיג, להגיד לאנשים: לא תקבלו תבן ותצטרכו לעשות מזה לבנים, תסתדרו לבד.
יעקב אשר: כאשר מסתדרים לבד אז מתחילות הבעיות ואנחנו בעצם הופכים לא מקיימים את "בפני עיוור לא תיתן מכשול".
<ערן ניצן: החלטת הממשלה כמובן התקבלה בתמיכת משרד המשפטים.
דוד אמסלם: עוד לא הגענו לפרשת "פרעה", אל תדאג, היינו בפרשת "חיי שרה".
יעקב אשר: אבל אנחנו מתקרבים לשם, אדוני.
<קריאה: לא הבנתי מה הקשר של פרעה.
יעקב אשר: הוא לקח אותם כפועלים, נתן להם חומר וציווה שיעשו מזה לבנים ויבנו.
יעקב אשר: לאחר מכן הוא אמר: תסתדרו לבד.
יעקב אשר: הוא הוריד להם את החומר, הוריד להם את התבן וגם אז אמר להם לבנות.
יעקב אשר: אז עשו קומבינות.
יעקב אשר: אתה מבין?
דוד אמסלם: מדובר ביהודים, אל תשכח.
יעקב אשר: רבותי, אדבר ברצינות.
יעקב אשר: אני חושב שמפלגות וגם ראשי רשויות מקומיות מתמודדים בבחירות, יש התייקרויות, יש דברים היום שכדי להגיע לאנשים אתה צריך להשקיע הרבה מאוד כסף.
יעקב אשר: על האיסור המוחלט של "בפני עיוור לא תיתן מכשול", מגיעים למצב שאדם מתמודד על החיים הפוליטיים שלו, שהם אולי גם החיים שלו בגלל שיש לו חיידק כזה, וכדי להתמודד הוא צריך להגיע למקומות כאלה ואחרים ולהיכנס למחויבויות.
יעקב אשר: כל אדם שניהל פעם עיר יודע כמה עדיף שתיכנס לתפקיד ולא תהיה חייב לאף אחד, רק לבוחר.
יעקב אשר: נכון שיש בעיות כספיות ונכון שמשרד האוצר רוצה לחסוך כסף, זה בסדר, אבל אני חושב שלא בדבר הזה.
יעקב אשר: בדבר הזה אנחנו נחסוך כסף אבל נעשה הרבה דברים.
יעקב אשר: לכן אמרתי שחשוב לי לשמוע דווקא פה את עמדת משרד המשפטים כי אני חושב שיש להם מה להגיד בעניין הזה, בלי שאני יודע שום דבר.
יעקב אשר: דבר נוסף שאני רוצה להציע, אדוני היושב-ראש, צריך לבקש לדעתי דוח ממרכז המחקר והמידע של הכנסת כי נזרקו פה כל מיני מספרים בעניין העלויות.
יעקב אשר: בואו נראה מה המציאות.
יעקב אשר: אנחנו יודעים שהתקציב- - -
<תומר רוזנר: הקיצוץ בתקציב.
יעקב אשר: שהקיצוץ בתקציב מסתכם ב-220 מיליון שקל, זה החישוב שעשיתם.
<ערן ניצן: אין פה קיצוץ, לא נכון.
יעקב אשר: ערן ניצן, אם תומר רוזנר אומר קיצוץ אז זה קיצוץ.
דוד אמסלם: חבר הכנסת ביטן היה אומר: בואו נתפשר, מדובר על 225 מיליון שקל, לא משנה איך נקרא להם.
יעקב אשר: אני אומר דבר אחד, כדי לדעת שאנחנו, אדוני היושב-ראש, לא מדברים בחלל ריק ולא מדברים סתם, תבקש שיכתבו דוח, כמה הוציאו המפלגות ברשויות המקומיות בפועל, כולל תרומות, כולל החריגות שלהם בתקציב.
יעקב אשר: קחו את 2-3 הבחירות האחרונות, תמדדו את זה ותראו האם אנחנו מדברים על דבר סביר ונורמלי שייתן את האפשרות הדמוקרטית לבחור ולהיבחר בצורה הכי נקיה והכי טובה.
דוד אמסלם: מאור חמו, גזבר הליכוד, אתה רוצה להגיד משהו?
דוד אמסלם: קודם כול, ברוך הבא.
<מאור חמו: בוקר טוב.
<מאור חמו: כפי שאמרו חבריי חברי הכנסת ואמר ראש עיריית לוד יאיר רביבו, באמת מדובר על הכסף ואנחנו צריכים לייצר פה שוויון בין בעלי הון שרוצים להתמודד לתפקיד של ראש עירייה לבין מתמודדים שאינם בעלי הון.
<מאור חמו: מה שקורה בפועל מבחינת ראשי עיריות, מי שיש לו כסף מביא כסף מן הבית ומתמודד ובעצם כך גם יכול לקנות את השלטון.
<מאור חמו: דבר נוסף, מבחינת המחיר, שמעוניינים להשאיר אותו 42 שקלים כמו במערכות בחירות קודמות, הסכום הזה פשוט לא מספיק.
<מאור חמו: אם תסתכלו בדוח מבקר המדינה שמציג את הגירעונות של כל מפלגה ושל כל רשימה שהתמודדה בבחירות תראו שיש פער של עשרות מיליוני שקלים של מפלגות או בעלי רשימות עצמאיות שמממנים מכיסם לעצמם או אחר-כך מתרומות, ואנחנו יודעים אילו השלכות יכולות להיות לתרומות האלה.
<מאור חמו: אלה דברים שגלויים לכול.
<מאור חמו: בשתי מערכות הבחירות האחרונות הליכוד השקיע 20 מיליון שקל בבחירות המוניציפליות בלבד.
דוד אמסלם: זה מעבר למימון של המדינה.
<מאור חמו: מעבר למימון הבחירות.
יעקב אשר: זה מה שתראה בנתונים, תראה את ההפרש.
<מאור חמו: אלה המספרים ואני יודע גם על הרבה מפלגות אחרות ורשימות אחרות שכולם כמוני.
<מאור חמו: מכיוון שאנשים רוצים להיבחר הם מתפתים לעשות דברים שהם לא תקינים.
<מאור חמו: אני בקשר רציף עם מבקר המדינה שגם יוכל להעיר את ההערות האלה.
<מאור חמו: זה המצב, חברים.
<מאור חמו: מבחינת ניהול הכסף צריך לאפשר את המינימום הנדרש.
<מאור חמו: אפשר לדבר על המינימום הנדרש מבחינת המספרים אבל שוב אני אומר, ראשית, צריכה להיות הגדלה של יחידת המימון לבעל זכות בחירה, ושנית, מימון לבחירות לראשי עיריות.
<מאור חמו: חייבים לעשות לזה סוף כדי שראשי עיריות לא יסתבכו, כדי שיהיה הליך דמוקרטי תקין.
<מאור חמו: תודה.
<ערן ניצן: אבל הממשלה פה.
יעקב אשר: איך ידעתי.
דוד אמסלם: בבקשה תציג את עצמך.
<אביעד נימקובסקי: אני עורך-דין במשרד האוצר.
<אביעד נימקובסקי: הצעת החוק הזאת התקבלה בשיתוף ובליווי צמוד גם של משרד המשפטים.
<אביעד נימקובסקי: היא לא משהו שנכתב באופן בלעדי על-ידי משרד האוצר במיוחד.
<אביעד נימקובסקי: היה בה הרבה דין ודברים ולכן נכנסו בה איזונים כאלה ואחרים, כולל החובה לוועדה לקבוע מה היא יחידת המימון.
דוד אמסלם: עזוב את ההקדמה.
<אביעד נימקובסקי: אנחנו תומכים.
<ערן ניצן: הממשלה לא תומכת או לא תומכת, היא כפופה למהלך.
דוד אמסלם: בסדר, רציתי לשמוע את זה, בסדר גמור.
דוד אמסלם: שלמה דולברג, בבקשה.
<שלמה דולברג: לא אחזור על מה שנאמר.
<שלמה דולברג: יאיר רביבו ראש עיריית לוד מייצג אותנו.
<שלמה דולברג: אני רק רוצה להוסיף שני דברים שהתפתחו בעקבות הדיון.
<שלמה דולברג: דבר אחד, לגבי עיקור ההצמדה, ואנחנו מדברים פה על עיקור הצמדה לאורך 13 שנים ויותר, זה נושא שמופיע ביחסים של השלטון המקומי והשלטון המרכזי בתחומים רבים.
<שלמה דולברג: למשל בתחום ההסעות בחינוך, תחום הליווי בחינוך.
<שלמה דולברג: בכל הנושאים האלה ההצמדה, החל משנת 2000, פשוט עוּקרה מטעמי תקציב.
<שלמה דולברג: כל הנטל נפל על הרשויות המקומיות.
דוד אמסלם: אתה רוצה לדבר עכשיו על כל הבעיות של השלטון המקומי?
יעקב אשר: הוא מדבר על השיטה.
דוד אמסלם: את השיטה אנחנו מכירים, אנחנו עורכים פה כל הזמן דיונים.
<שלמה דולברג: אני מציע שהכנסת תפסיק לתת גיבוי לעיקור הצמדה, מהסיבות שנאמרו כאן.
<שלמה דולברג: דבר שני, הזכיר ראש עיריית לוד את ועדת דינה זילבר.
<שלמה דולברג: ועדת דינה זילבר עבדה שנה וחצי ביישוב הדעת וקיבלה המלצות שיאיר רביבו קרא כאן.
<שלמה דולברג: הוועדה תומכת בהעלאת גובה יחידת המימון.
<שלמה דולברג: כל מה שמשרד המשפטים הצביע או לא הצביע בלילה של חוק ההסדרים, אני מניח שהוא לא שקול כנגד העבודה של הוועדה הזאת.
<תומר רוזנר: גם נציג משרד האוצר היה חבר בוועדת זילבר.
<ערן ניצן: לא, רק הבענו את עמדתנו.
<שלמה דולברג: הם לא באו לדיונים.
<ערן ניצן: לא היינו חברים בוועדת זילבר.
<ערן ניצן: הוזמנו להביע עמדה.
דוד אמסלם: הם הביעו את עמדתם המתנגדת.
<ערן ניצן: למשל חיזוק היועץ המשפטי של הרשות המקומית זה דבר שאנחנו תומכים בו ואילו השלטון המקומי לא תומך בו.
<שלמה דולברג: מה שנוח להם הם מסכימים.
דוד אמסלם: מה שעל חשבונכם – הם לא מתנגדים.
דוד אמסלם: משה שיפמן מדגל התורה, בבקשה.
<משה שיפמן: אני לא רוצה להוסיף על מה שנאמר פה אבל יש לי הערה לסדר.
<משה שיפמן: בבחירות לרשויות המקומיות מתמודדים גם מפלגות בכנסת וגם רשימות עצמאיות, והם למעשה לא מיוצגים פה.
<משה שיפמן: הנזק שנגרם להם הוא גדול מזה שנגרם למפלגות בכנסת.
<משה שיפמן: למפלגות בכנסת יש מימון שוטף והן מעבירות מהמימון השוטף לבחירות לרשויות המקומיות.
<משה שיפמן: מבקר המדינה מתווכח על זה, הוא לא אוהב את זה, אבל כך המפלגות עושות.
<משה שיפמן: לרשימות העצמאיות אין מימון שוטף.
יעקב אשר: איך דגל התורה דואגת גם לעצמאיים.
יעקב אשר: היא מפלגה חברתית.
<משה שיפמן: לעצמאיים החוסר במימון הרבה יותר גדול.
<משה שיפמן: יכול להיות שהם מיוצגים על-ידי מרכז השלטון המקומי אבל למעשה הם לא נמצאים פה ליד השולחן בדיונים על הצעת החוק כאשר ההשפעה שלה עליהם הרבה יותר משמעותית.
<משה שיפמן: זה הערה אחת.
<משה שיפמן: הערה שנייה, משרד האוצר הביא תסקיר שנוּסח בליל אישור התקציב ונאמר שיביאו את זה לוועדה.
<משה שיפמן: זה הסייג שנקבע בממשלה.
<משה שיפמן: כאשר הם באו להקפיא את ההצמדה ב-2003 הם לא הלכו לוועדה הציבורית.
<משה שיפמן: כאשר הם באו עוד פעם ב-2013 הם לא הלכו לוועדה הציבורית.
<משה שיפמן: עכשיו כשהמפלגות דורשות להעלות את גובה יחידת המימון וקשה להם עם זה אז הם הולכים לוועדה הציבורית.
דוד אמסלם: עוד מישהו רוצה לומר משהו לפני שנסכם?
דוד אמסלם: ערן ניצן, בבקשה.
<ערן ניצן: יש שני מישורים לדיון.
<ערן ניצן: האחד, אתה פתחת ומייד תקפת, במובן החיובי, אדוני היושב-ראש, ביקשת ממני להגיש פירוט.
<ערן ניצן: חבר'ה, בתוכנית הכלכלית שהוגשה לממשלה היה צריך לבצע הפחתות כדי להתכנס ל-2.9 גירעון.
<ערן ניצן: גם הוועדה הזאת, כמו ועדת הכספים, שותפה לזה בוודאי.
<ערן ניצן: זה דורש שורה של מהלכים, שזה אחד מהם, 200 מיליון שקל כדי להתמודד עם הגירעון.
<ערן ניצן: אני אומר במישור הסמי-ערכי, למה הממשלה הרשתה את זה לעצמה?
<ערן ניצן: למה משרד המשפטים בסוף הצטרף למהלך הזה וכמובן מלווה אותו ומלווה אותנו?
דוד אמסלם: משרד המשפטים לא פה.
<ערן ניצן: משרד המשפטים מאוד פה.
<ערן ניצן: יש החלטת ממשלה שמשרד המשפטים הוא חלק ממנה.
<ערן ניצן: המושג קיצוץ, שתומר רוזנר אמר, שגם עולה פה מהדיון, לא קיים.
<ערן ניצן: ב-2013 התקיימו בחירות.
<ערן ניצן: הכשלים הקשים שהעלו פה חברי הכנסת, אני חייב להודות, לא התבטאו, סליחה אם אני אומר, בגובה יחידת מימון כזו או אחרת.
<ערן ניצן: אנחנו סמוכים ובטוחים שאפשר לחיות גם עם יחידת מימון של 40 ומשהו שקלים.
<ערן ניצן: זה קרה ויקרה גם בעתיד.
<ערן ניצן: זה חלק מן התוכנית הכלכלית שלנו להתכנס למגבלת ההוצאה.
<קריאה: אולי אפשר להוריד גם ל-20 שקלים.
יעקב אשר: כמה דה פקטו הוציאו בבחירות?
יעקב אשר: אתה הרי בודק מה יצא מהמימון.
<ערן ניצן: זה הצורך.
דוד אמסלם: ערן ניצן, נתתי לך עוד 2 דקות להגיד את דבריך.
דוד אמסלם: קודם כול תעריך.
דוד אמסלם: הייתי מציע לך למחוק מהפרוטוקול את שתי הדקות האחרונות, הן לא העלו ולא הורידו שום דבר ברמה האינטלקטואלית של הדיון.
דוד אמסלם: בגדול, אמרו כאן דבר נכון, שהוא טריוויאלי: בחירות עולות כסף.
דוד אמסלם: אם רוצים לחסוך כסף – נא לבטל את כל הבחירות במדינת ישראל, תמנו מלך והכול יהיה בסדר.
יעקב אשר: יש הצעה למועמד?...
דוד אמסלם: נשקול אחרי זה.
דוד אמסלם: אני עובד מודולרית.
דוד אמסלם: בואו נתחיל בהחלטה ואחרי כן נבחר.
דוד אמסלם: אני לא בא עם המלך מן הבית.
דוד אמסלם: .. יש פה משהו לא הוגן ולא מאוזן.
דוד אמסלם: הבחירות לכנסת מסודרות כי מי שצריך להחליט יושב כאן ומחליט לגבי עצמו.
דוד אמסלם: הייתי מצפה ששם אתה תגיד את מה שאתה אומר.
דוד אמסלם: אבל לשלטון המקומי אין נציג אז לכאורה "בואו נכה אותם".
דוד אמסלם: פעם אמר לי הבוס שלי: מרביצים לילד שלא בא לבית-ספר.
דוד אמסלם: אלה שבאים לפה אי אפשר להרביץ להם.
דוד אמסלם: למה אני אומר את זה?
דוד אמסלם: בגלל שרוב ההתנהלות הציבורית הממשלתית מתנהלת דרך השלטון המקומי, רוב הפעולות, מהרווחה דרך החינוך ואפילו התשתיות והתרבות ומה שאתם לא רוצים, כל נושא.
דוד אמסלם: לכן חשוב לחזק את השלטון המקומי.
דוד אמסלם: דרך אגב, המדיה היום, בלי קשר לנושא ההצמדה, בשנת 1993 הייתה מערכת בחירות שונה, גם נניח שאנחנו מדברים במונחים ריאליים יחסית להיום.
דוד אמסלם: היום בכלל הסיפור השתנה.
דוד אמסלם: היום כדי להוציא את הראש – פעם היו לוקחים קצת קמח, מערבבים עם מים ותולים מודעות על הלוחות, הולכים להתראיין ברדיו ונגמר, זו הייתה תעמולת הבחירות.
דוד אמסלם: הוא עוד לא יודע שפעם היינו מדביקים מודעות עם קמח.
יעקב אשר: היו מוסיפים על זה קצת זכוכיות כדי שלא יוכלו להדביק מעל המודעה.
דוד אמסלם: דרך אגב, היינו פותרים שתי בעיות: גם מחזקים את הקירות שלא יפלו כי זה היה מחזיק אותם לאורך שנים.
יעקב אשר: מאה שערים עד היום מחזיקה כך...
דוד אמסלם: לך תראה מה קורה במאה שערים.
דוד אמסלם: זה תמ"א 38 משודרגת.
דוד אמסלם: .. בגדול, היום כל מערכת הבחירות הולכת ומתייקרת, מעבר לפקטור הריאלי, אלא יש פה משהו בטכנולוגיה שמביא להתייקרות.
דוד אמסלם: אני מסכים עם כל מה שנאמר.
דוד אמסלם: אני רק מסכם.
דוד אמסלם: ראש עירייה נמצא בראש החץ וכדי להיבחר הוא צריך לארגן לעצמו משאבים.
דוד אמסלם: אני מדבר על אנשים הגונים.
דוד אמסלם: איך אמר "הגשש החיוור": "פרצה קוראת לגנב.
דוד אמסלם: וגנב שקוראים לו לא בא?" מפני עיוור לא תיתן מכשול.
דוד אמסלם: אני לא מאמין לרגע שזה היה המצב פה בכנסת.
דוד אמסלם: כאשר הייתה בחירה ישירה של ראש ממשלה היה תקציב לבחירה ישירה.
דוד אמסלם: לא אמרו לו: לך תביא כסף מהבית.
דוד אמסלם: דרך אגב, זה הדבר הכי מסוכן.
דוד אמסלם: אני לא מאמין שאנשי ציבור צריכים לגייס כספים.
דוד אמסלם: רבותי, יש לזה מחיר בקצה, פי אלף יותר, כל שקל משולם בקצה בעשרות ובמאות אלפי שקלים.
<קריאה: בצורה מושחתת.
דוד אמסלם: ואז אתה מגדיל את יאח"ה בעוד כמה מאות מיליוני שקלים בשנה, לזה יש כסף כי חייבים כדי לתפוס את המושחתים.
דוד אמסלם: לכן זה נראה לי איזה מעגל.
דוד אמסלם: טיפשי אפילו לחשוב כך.
דוד אמסלם: דרך אגב, בכנסת למפלגות יש גם מימון מפלגות.
דוד אמסלם: הוא מקבל צ'ק בכנסת, מאור חמו מקבל צ'ק בכל חודש, יש לו הרבה כסף.
<מאור חמו: בעיריות לא.
דוד אמסלם: אני מדבר כרגע על המפלגות שנמצאות כאן שמקבלות בכל חודש צ'ק.
דוד אמסלם: הוא יכול להחליט האם- - -
<ערן ניצן: משרד האוצר מממן את זה.
דוד אמסלם: אני רק מגלה למי שלא יודע.
דוד אמסלם: הוא יכול לצבור את זה ולשים את זה בקופה ולהחליט שהוא משתמש בזה בבחירות לכנסת, אבל בחלק מן הדברים, כפי שהוא אמר לך, הוא מביא אקסטרה 20 מיליון שקל מעבר למימון בליכוד, וזה נכון לכל מפלגה פה.
דוד אמסלם: לכן אני רואה את זה כדבר חשוב מאוד לחיזוק הדמוקרטיה.
דוד אמסלם: השאלה של יעקב אשר לא הייתה סתם.
דוד אמסלם: היה מעניין אותי לשמוע את עמדת היועץ המשפטי לממשלה בנושאים הערכיים.
דוד אמסלם: לא הכול כסף.
דוד אמסלם: אני רוצה לשמוע אותו פעם אחת ולתמיד, מה העמדה שלהם.
דוד אמסלם: הרי יש להם עמדה בכל מיני נושאים ערכיים אחרים.
דוד אמסלם: פה הייתי רוצה לדעת מה העמדה שלהם.
דוד אמסלם: לכן שאלתי אם הוא נמצא פה.
<ערן ניצן: אל תהיה במתח, זו הצעת חוק ממשלתית, אדוני היושב-ראש.
דוד אמסלם: אל תענה לי עכשיו.
יעקב אשר: גם בחוק הוותמ"לים הגיע ארז קמיניץ ודיבר שעתיים על חוק שהוא לא מבין בו בכלל, ובעניין הזה שהוא לחם חוקו אף אחד לא מגיע.
דוד אמסלם: אני עכשיו לא רוצה לספר לך אילו החלטות מגיעות אליי לכאן אחרי שעברו בוועדת השרים לענייני חקיקה.
דוד אמסלם: זה עמדות הממשלה.
דוד אמסלם: לא תמיד כולם ערים לכל הנושאים.
דוד אמסלם: החשיבות של העניין ברורה.
דוד אמסלם: הייתי מציע לא להביא את זה למקום שאתה אמרת.
דוד אמסלם: אתה אומר ש-42 שקלים זה מספיק.
דוד אמסלם: אין לי מושג מאיפה הבאת את זה, אם בדקת או לא בדקת, מה הכישורים שלך לבדוק את זה.
<ערן ניצן: זה מה שהיה ב-2013, זה ההיגיון.
דוד אמסלם: אני מדבר על 42 שקלים.
דוד אמסלם: זה מזכיר לי את הדוגמה של החמור, שהרגילו אותו לא לאכול וכשהוא מת אמרו:
דוד אמסלם: עד שהתרגל לא לאכול הוא מת לנו... זה הסיפור פה.
זוהיר בהלול: הבעיה, שעולם הדימויים שלך נשאב רק ממקור אחד.
דוד אמסלם: החשיבות של הנושא ברורה.
דוד אמסלם: קודם כול, תומר רוזנר, הייתי מבקש שתשנה לנו את הצעת החוק כך שנוכל לתקצב גם ראשי עיריות- - -
<תומר רוזנר: בבחירות הרגילות.
דוד אמסלם: בתחום המוניציפלי ראש העירייה הוא הקצה של כל המערכת.
דוד אמסלם: אם הוא בבעיה אז כל המערכת בבעיה.
דוד אמסלם: דרך אגב, אם אנחנו לא מסדירים את זה – הסיפור של הקצה הוא הבעייתי ביותר פה בכל העסק הזה.
דוד אמסלם: אנחנו גם ניפגש אתכם.
דוד אמסלם: אקים איזו ועדה קטנה, נדון אתכם לגבי הסכום.
דוד אמסלם: נראה לי שנוכל להביא לכאן הצעה ולקבוע איך אנחנו מחלקים את הסכום בין הרשימות לבין ראשי העיריות.
עבדאללה אבו מערוף: 74 שקל כפול שתיים.
דוד אמסלם: בסופו של דבר יש פה שתי בעיות.
דוד אמסלם: ראשית, צריך להרים את הרף, ושנית, צריך לתת תשובה לראשי העיריות.
דוד אמסלם: גם מפלגות, דרך אגב, שאין להן ראשי ערים.
<ערן ניצן: השאלה הפיסקלית היא גם חלק מן המשוואה.
דוד אמסלם: זה תמיד יושב לי בראש.
דוד אמסלם: אם זה היה חינם אז לא היינו מדברים.
דוד אמסלם: בגדול, אלה הווקטורים שמונחים בפנינו.
יעקב אשר: תבקש גם מאנשי מרכז המחקר והמידע של הכנסת שיכינו דוח על ההוצאות בפועל.
דוד אמסלם: אני יכול להגיד לך באחריות שחלק גדול מאוד מהגירעונות שהמפלגות נכנסות אליהם, במיוחד המפלגות הגדולות והמבוססות שיש להן ראשי ערים – תבינו היטב, המנוף הוא מראש העירייה, הוא לוחץ ואז המפלגה נותנת לו כסף שאין לה.
דוד אמסלם: לרשימה לפעמים אומרים: יש לך מנדט אחד, אתן לך מה שיש לך, אבל זה לא כך לגבי ראש העירייה.
דוד אמסלם: אני חושב שזה הכיוון.
דוד אמסלם: נביא את זה לכאן.
דוד אמסלם: בסופו של דבר נגדיל את הסכום ונחלק אותו גם לראשי העיריות וגם למפלגות.
דוד אמסלם: שלום לכולם, אני מתכבד לפתוח את הדיון בנושא - פרק י"ב (שונות), סעיפים 177 ו-178 (מימון בחירות ברשויות המקומיות), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016.
<תומר רוזנר: בדיון הקודם עשינו הקראה של הסעיפים השונים והצגנו את ההסדר החדש המוצע.
<תומר רוזנר: אני לא אחזור על ההסדר, אני אדבר רק על השינויים שהגענו אליהם מהדיון הקודם.
<תומר רוזנר: לבקשת הוועדה אנחנו באנו בדברים עם נציגי האוצר ושאר נציגי הממשלה לגבי ההצעה, ולהלן השינויים שמוצעים: יחידת המימון תעמוד על סך 55 שקלים.
<תומר רוזנר: המימון יינתן רק לסיעות שזכאיות למימון ממילא, כלומר – למעשה, המשמעות האופרטיבית היא שהם השיגו חצי מנדט בבחירות לרשימות.
<תומר רוזנר: המימון יינתן רק למועמד לראשות עיר שהשיג 25% מהקולות, לפחות.
<תומר רוזנר: בכל מקרה, מועמד שקיבל 80% ומעלה מהקולות הכשרים יקבל לא יותר מ-80%.
<תומר רוזנר: הנקודה האחרונה היא בנושא מועד התשלום.
<תומר רוזנר: כפי שסוכם בוועדה, המועד שנקבע הוא 31 בינואר, 2019 אבל בעקבות ההערה שקיבלנו המועד יהיה 31 בינואר, 2019 או המועד שבו הוכרע ערעור הבחירות באותה רשות מקומית, לפי המאוחר.
דוד אמסלם: מה עמדת האוצר בעניין?
<אריאל יוצר: עמדת האוצר היתה שאנחנו הבאנו את הנוסח בכחול שקבע שגובה יחידת המימון יעמוד על 42 שקל, קרי – בדיוק מה שהיה בשנת 2013.
<אריאל יוצר: הטעמים לעניין הזה נבעו משתי סיבות.
<אריאל יוצר: סיבה ראשונה שלשיטתנו, ולשיטת העובדות, כאשר יחידת המימון עומדת על 42 – אין פגיעה ביחס למה שהיה בשנת 2013.
<אריאל יוצר: שתיים – מה לעשות, אתם ואנחנו צריכים לכנס תקציב וכדי לכנס את התקציב אנחנו צריכים לתת תוספות במקום אחד ותוספות במקום אחר, ואת התפקיד שלנו בנינו על קיצוץ בסך כ-250 מיליון שקל מהאירוע הזה.
<אריאל יוצר: זו עמדת האוצר, זו עמדת הממשלה, זה הנוסח.
<אריאל יוצר: כמו שיו"ר הוועדה אמר – בדיון הקודם היה דין ודברים בינינו ובין יו"ר הוועדה, וההצעה - - - על ידו.
<אריאל יוצר: אני מאוד לא מאושר ממנה.
<אריאל יוצר: היא מייצרת חור בתקציב, ונוסח הממשלה הוא הנוסח הכחול.
דוד אמסלם: הטיעונים שלך בעצם שזה עבר בהחלטת ממשלה שכל השרים אישרו אותה?
<אריאל יוצר: כל השרים תמכו בעניין הזה פה אחד.
דוד אמסלם: כולל כל השרים של כל המפלגות?
דוד אמסלם: כולל ישראל ביתנו?
דוד אמסלם: שר הביטחון תמך בזה?
<אריאל יוצר: כולם הצביעו בעד ההחלטה הזו בממשלה, וגם בקריאה הראשונה.
דוד ביטן: ואנחנו פה שיפרנו את ההצעה.
<אריאל יוצר: תלוי לשיטת מי.
דוד אמסלם: כמה זמן אני יושב אתכם על הנושא הזה?
דוד ביטן: יחד אתי.
<אריאל יוצר: כן, כמובן.
<אריאל יוצר: לפחות 3 שבועות.
<אריאל יוצר: כל ההצעות שהוצעו באופן עקרוני לא היו מקובלות עלינו.
דוד אמסלם: בואו תקראו את החוק.
פרק י"ב: תיקון חוק הרשויות המקומיות (מימון בחירות) 177.
פרק י"ב: בחוק הרשויות המקומיות (מימון בחירות), התשנ"ג–1993‏ (בפרק זה – חוק הרשויות המקומיות) – (1) בסעיף 3, במקום 33 שקלים חדשים" יבוא "55 שקלים חדשים";
<גלעד קורן: (2) (א) בסעיף 4(א), בהגדרה "המדד היסודי", במקום "תחילתו של חוק זה" יבוא "יום ג' בטבת, התשע"ז (1 בינואר 2017), ואם החליטה הוועדה הציבורית כאמור בסעיף 4א להגדיל את הסכום של יחידת החישוב לפי הסעיף האמור – המדד שפורסם לאחרונה לפני יום קבלת ההחלטה";
"השתנה" יבוא: (3) בסעיף 4א, במקום "הודעה על כך תפורסם ברשומות" יבוא "בלי לגרוע מכלליות הסמכות הנתונה לה כאמור, לקראת מועד עריכתן של בחירות כלליות כאמור בסעיף 4 לחוק הבחירות ולא יאוחר משנה לפני אותו מועד, תבחן הוועדה הציבורית ותחליט אם להגדיל את הסכום של יחידת החישוב ובכמה; החליטה הוועדה הציבורית להגדיל את סכום יחידת החישוב לפי סעיף זה, תפרסם הודעה ברשומות על סכום יחידת החישוב המוגדל".
"השתנה" יבוא: (4) בסעיף 7 (א) בסעיף (א) – (1) ברישה, במקום "אחד מאלה" יבוא – "אחד מסכומי המימון כמפורט בפסקאות (1) עד (3) שלהלן, ואם היתה זכאית למימון כאמור למועמד מטעמה או מועמד לראש הרשות לפי סעיף 3 לחוק הבחירה הישירה תהיה זכאית לקבל סכום מימון באחד מסכומי המימון כמפורט בפסקאות (4) עד (7)".
במקום פסקה  יבוא: "(4) נבחר מועמד לראש הרשות, 10% מסכום המימון על פי סעיף 6 , אך אם קיבל המועמד שנבחר בלמעלה מ-60% מהקולות הכשרים, 1/6 מהסכום שהיה חסר לסכום המימון על-פי סעיף (6) וביחס למספר הקולות הכשרים שקיבל למספר כלל הקולות הכשרים שניתנו למועמדים לראש הרשות, אך לא יותר מהסכום שהיתה זכאית לקבל אילו קיבל המועמד 80% מהקולות הכשרים.
במקום פסקה  יבוא: (5) זכה מועמד בלא פחות מ-25% מהקולות הכשרים של הבוחרים, 1/6 מהסכום שהיה חסר לסכום המימון על פי סעיף (6) וכיחס שבין מספר הקולות הכשרים שקיבל המועמד למספר כלל הקולות הכשרים שקיבלו המועמדים לראש הרשות".
במקום פסקה  יבוא: (6) מועמד יחיד – 10% מסכום המימון על פי סעיף 6.
במקום פסקה  יבוא: (ב) בסעיף קטן (ב)(1), במקום סעיף קטן (א)(1) ו-(2) יבוא: "(א) למעט (א)(3)." "178.
במקום פסקה  יבוא: חוק הרשויות המקומיות סייג לתחולה לעניין בחירות שהיום הקובע לעניינן חל לפני יום התחילה.
במקום פסקה  יבוא: הוראות סעיפים 3, 4, 4(א) ו-7 לחוק הרשויות המקומיות כנוסחן בסעיף 177 לחוק זה לא יחולו על בחירות שהיום הקובע לעניינן כהגדרתו בחוק הרשויות המקומיות, חל לפני יום תחילתו של חוק זה.
במקום פסקה  יבוא: על בחירות כאמור ימשיכו לחול הוראות חוק הרשויות המקומיות כנוסחן ערב יום תחילתו של חוק זה.
במקום פסקה  יבוא: 179.
במקום פסקה  יבוא: חוק הרשויות המקומיות – הוראת שעה על אף האמור בחוק הרשויות המקומיות לעניין בחירות כהגדרתן בחוק האמור, שייערכו בשנת 2018 יקראו את החוק האמור כך: (1) בסעיף 7ב(א) בפסקה (1) במקום "85%" יבוא "70%".
אחרי פסקה  יבוא: "1)
אחרי פסקה  יבוא: (א) סכום בשווי של 15% מן המגיע לפי סעיף (א) למעט (א)(1)(3) ישולם עד יום כ"ה בשבט, התשע"ט (31 בינואר, 2019)..." וכאן, זה לא מופיע בנוסח אבל - - - הציג: "...
אחרי פסקה  יבוא: או המועד שבו היה צריך להשתלם לפי המועד שבו הוכרע אירוע הבחירות"
: לגבי המספר, קודם כל, לפני שאנחנו מדברים על בקשות או לא בקשות , או מחשבות שלנו, אחרות.
: יש כאן ויכוח.
: בהצעת החוק כפי שהיא מונחת עכשיו זה מופיע כ-55 שקלים ליחידת המימון.
: אני מדבר על הסעיף הראשון.
: לפי החישובים שנעשו ע0 גזברי המפלגות, כולל מאור שישב עם נציגי האוצר- - -
<אריאל יוצר: לא, לא ישבנו אתו.
: לא ישב, או שאתם לא רוצים לשבת אתו, אני לא יודע.
<אריאל יוצר: לא יכולים.
: למה לא יכולים?
: אוקיי, יש פה ויכוח, במחשב שלו זה יוצא 57 נקודה משהו, וכאן זה כתוב – 55.
דוד אמסלם: שב אתם 5 דקות, תגמרו את העניין.
: הדבר הזה הוא קריטי בבסיס.
<אריאל יוצר: קודם כל אני מוכן להסביר - - - ישבתי עם תומר.
<אריאל יוצר: אתה יודע שהבן אדם גאון.
<אריאל יוצר: הוא בדק אותי.
דוד אמסלם: אני מבקש שתעשו עוד פעם בחינה עכשיו.
דוד אמסלם: אני אנסח את זה אחרת.
<אריאל יוצר: הנה, הבאנו את המומחה למימון בחירות שלנו.
<אריאל יוצר: תסביר, יוסי.
<יוסי עדס: עלות המימון ב-2013 היתה כ-280 מיליון שקל לרשויות.
<יוסי עדס: זה היה לפי מספר בוחרים, זה הרי נגזר מתוך מספר בעלי זכות הבחירה בכלל הרשויות – ש כ-6.1 מיליון בוחרים.
<יוסי עדס: בשנת 2018 הצפי הוא 6.5 מיליון בוחרים, קצת יותר – בהתאם לצפי גידול האוכלוסייה, מתוך זה עשינו את החישוב של החלוקה של הסכום החדש שסוכם עם יו"ר הוועדה ותוספת של 90 מיליון למפלגות, מתוך זה נגזר לנו הסכום – אם אנחנו מחלקים את הסכום הכולל, החדש, במספר הבוחרים החדש – אנחנו מקבלים את הסכום של 55 שקלים.
<תומר רוזנר: הוויכוח בין נציגי המפלגות שדיברו אתי לפני הדיון – הם טוענים שהמימון בשנת 2013 היה 240, אתם אומרים – 280.
<תומר רוזנר: פייסו את דעתם שבדקתם שוב וזה המימון, 280.
<יוסי עדס: 240 היה הסכום בשנת 2013, ועל זה 85% מהסכום.
<יוסי עדס: שנה אחרי זה היתה ההשלמה ש - - -
<קריאה: זה העובדות.
<קריאה: אפשר לפתוח את ספר התקציב ולראות את הביצוע.
דוד אמסלם: בגדול, אנחנו באים מההיבט התקציבי, אבל בסופו של דבר – אני לא נכנס לאריתמטיקה, אבל בסופו של דבר – אם יש איזו טעות הם יתקנו אותה.
: אבל אתה קובע עכשיו בחוק מספר.
: אני לא מטיל ספק ביושרה.
: בואו נעשה 5 דקות הפסקה, שיישבו ביניהם.
דוד אמסלם: בגלל שאני לא יכול להכניס סעיף בחוק כדי שאתם אחרי זה תתקנו אותו – נעשה הפסקה.
דוד אמסלם: תסביר, בבקשה.
<אריאל יוצר: אנחנו קבענו רף שאני ביקשתי 30 ולא הצלחתי לשכנע את היועץ המשפטי שלך, לכן הוא הוא כתב 25.
<אריאל יוצר: אתה אומר – אני מתחיל לשלם מ-25%, ומעלה.
<אריאל יוצר: אני בדקי מה קרה ב-2013, את ההתפלגות.
דוד אמסלם: בגדול, אתה לקחת את מה שהיה בעבר, על זה עשית בעצם את ההשלכה.